‘ખરાબ કરવાની કળા’માં લોકમાનસની વાત કરતાં નિબંધકારે પાન ખાઇને દિવાલ, રસ્તા કે રેલ્વેના ડબામાં મરાતી પિચકારીઓથી માંડીને તત્કાલિન સમયમાં રાજભક્તો પોતાની રાજભક્તિ દર્શાવવા ભૂજા કે છાતીએ ‘યુનિયન જેક’ લગાડતા એ તો ઠીક પણ રાજા-મહારાજાઓ એ જ ‘યુનિયન જેક’ જ્યારે પોતાના માણસોના સાફાના ખુલ્લા છેડાના અંતે લગાવડાવતા ત્યારે એ ‘યુનિયન જેક’ની બિચારાની શી અવદશા થતી અને કેવી રીતે એ નાક સાફ કરવામાં જ વિશેષ ઉપયોગી થઇ પડતો એની સુંદર છણાવટ કરી છે.